2022 6 17
LT
Europos Sąjungos oficialusis leidinys
L 163/185
51) pasiekiama šalis (reachable party) – subjektas, kuris: a) turi bendrovės identifikavimo kodą (BIC); b) TIPS SLS turėtojo arba išorinės sistemos, turinčios TIPS IS techninę sąskaitą, paskirtas kaip toks; c) yra TIPS SLS turėtojo korespondentas, klientas arba filialas arba išorinės sistemos dalyvis, arba išorinės sistemos, turinčios TIPS IS techninę sąskaitą, dalyvio korespondentas, klientas arba filialas ir d) yra pasiekiamas per TIPS platformą ir gali pateikti momentinio mokėjimo nurodymus ir gauti momentinio mokėjimo nurodymus arba per TIPS SLS sąskaitos turėtoją ar išorinę sistemą, arba tiesiogiai, leidus TIPS SLS sąskaitos turėtojui ar išorinei sistemai; 52) realaus laiko atskirųjų atsiskaitymų išorinės sistemos atsiskaitymo procedūra (RLAA IS atsiskaitymo procedūra) (Real-time gross settlement ancillary system settlement procedure (RTGS AS settlement procedure)) – viena iš daugelio specialių, iš anksto apibrėžtų paslaugų, skirtų IS pervedimo nurodymams, susijusiems su IS atsiskaitymu RLAA SLS, subsąskaitose ir RLAA IS techninėse sąskaitose, pateikti ir įvykdyti; 53) realaus laiko atskirųjų atsiskaitymų išorinės sistemos techninė sąskaita (RLAA IS techninė sąskaita) (Real-time gross settlement ancillary system technical account (RTGS AS technical account)) – sąskaita, kurią IS vardu turi IS arba CB savo TARGET komponento sistemoje, naudojama RLAA IS atsiskaitymo procedūroje; 54) mokėjimo atšaukimo nurodymas (recall request) – RLAA SLS turėtojo arba TIPS SLS turėtojo pranešimas, kuriame prašoma grąžinti atitinkamai apmokėtą mokėjimo nurodymą arba momentinio mokėjimo nurodymą; 55) taisyklėmis grindžiamas likvidumo pervedimo nurodymas (rule-based liquidity transfer order) – likvidumo pervedimo nurodymas, kuris vykdomas dėl: a) PLS arba RLAA SLS balanso, kuriuo pažeidžiamos iš anksto nustatytos apatinės arba viršutinės ribos, arba b) lėšų eilėje nepakankamumo esantiems skubiems mokėjimo nurodymams, IS pervedimo nurodymams arba didelio prioriteto mokėjimo nurodymams pagal RLAA SLS padengti; 56) atsiskaitymų banko sąskaitų grupė (settlement bank account group) – RLAA SLS ir (arba) subsąskaitų, nustatytų išorinės sistemos, kurioje naudojamos RLAA IS atsiskaitymo procedūros, atsiskaitymo kontekste, sąrašas; 57) atsiskaitymų bankas (settlement bank) – RLAA SLS turėtojas, kurio RLAA SLS arba subsąskaita naudojama IS pervedimo nurodymams, kuriuos pateikė RLAA IS atsiskaitymo procedūras naudojanti IS, apmokėti; 58) sustabdymas (suspension) – laikinas dalyvio teisių ir įsipareigojimų įšaldymas dalyvio CB nustatytam laikotarpiui; 59) TARGET sąskaita (TARGET account) – bet kuri sąskaita, atidaryta TARGET komponento sistemoje; 60) TARGET komponento sistema (TARGET component system) – bet kuri CB sistema, kuri yra TARGET dalis; 61) TARGET koordinatorius (TARGET coordinator) – ECB paskirtas asmuo, kuris užtikrina kasdienį TARGET operacinį valdymą, esant neįprastai situacijai valdo ir koordinuoja veiklą, ir koordinuoja bei perduoda informaciją dalyviams; 62) TARGET momentinio mokėjimo atsiskaitymo (TIPS) išorinės sistemos atsiskaitymo procedūra (TIPS IS atsiskaitymo procedūra) (TARGET Instant Payment Settlement (TIPS) ancillary system settlement procedure (TIPS AS settlement procedure)) – iš anksto nustatyta likvidumo pervedimo nurodymų ir momentinių mokėjimų nurodymų, susijusių su IS atsiskaitymu TIPS SLS ir TIPS techninėse sąskaitose, pateikimo ir atsiskaitymo paslauga; 63) TARGET momentinio mokėjimo atsiskaitymo (TIPS) išorinės sistemos techninė sąskaita (TIPS IS techninė sąskaita) (TARGET Instant Payment Settlement (TIPS) ancillary system technical account (TIPS AS technical account)) – sąskaita, kurią IS vardu turi IS arba CB savo TARGET komponento sistemoje ir kurią IS naudoja momentiniams mokėjimams ar beveik momentiniams mokėjimams savo apskaitos knygose atlikti; 64) TARGET atsiskaitymų vadovas (TARGET settlement manager) – Eurosistemos CB paskirtas asmuo stebėti jo TARGET komponento sistemos veikimą; 65) TARGET2-Securities (T2S) (TARGET2-Securities, T2S) – aparatinės įrangos, programinės įrangos ir kitų techninės infrastruktūros komponentų rinkinys, per kuriuos Eurosistema teikia paslaugas CVPD ir Eurosistemos CB, leidžiantis atlikti pagrindinius, neutralius ir nepaisančius sienų atsiskaitymus už vertybinių popierių sandorius vienalaikio vertybinių popierių ir piniginių lėšų pervedimo pagrindu centrinio banko pinigais; 66) techniniai TARGET sutrikimai (technical malfunction of TARGET) – trūkumai arba gedimai atitinkamos TARGET komponento sistemos naudojamoje techninėje infrastruktūroje ir (arba) kompiuterių sistemose arba kitas įvykis, kai atitinkamoje TARGET komponento sistemoje neįmanoma apmokėti ir užbaigti apdoroti lėšų pervedimo nurodymų pagal atitinkamas šių gairių dalis.